Old Santeclaus with Much Delight

«**Old Santeclaus with Much Delight**» (), 1821 թվականին Նյու Յորքում հրատարակված անանուն հեքիաթային մանկական բանաստեղծություն։ Սա առաջին բանաստեղծությունն է, որը նկարագրում է Սանտա Կլաուսի այն կերպարը, որը մոտ է նրա մասին ներկայիս պատկերացմանը (եղջերուներով սահնակ, ժամանում Սուրբ ծննդյան նախօրեին)։ Բանաստեղծության բոլոր քառատողերը ունեն իրենց նկարազարդումները։ Այդ նկարազարդումները Սանտա Կլաուսի առաջին գեղարվեստական պատկերներն են։ Բանստեղծության հեղինակի և գրքի նկարազարդողի անունները անհայտ են։ Սանտա Կլաուսի մասին բանաստեղծությունը չի ունեցել այնպիսի ազդեցություն, ինչպես Կլեմենտ Մուրի կողմից երկու տարի անց հրապարակված «Սուրբ Նիկողայոսի այցը» բանաստեղծությունը։

## Հրապարակում
Բանաստեղծությունը՝ ութ գունավոր վիմագրական նկարազարդումներով, հրատարակվել է Նյու Յորքում՝ հրատարակիչ Ուիլյամ Գիլլիի կողմից 1821 թվականին՝ որպես փոքրիկ փափուկ շապիկով գրքույկ՝ «Երեխաների ընկերը․ հինգից տասներկու տարեկան երեխաների համար ամանորյա նվեր» վերնագրով (), որը վաճառվել է քսանհինգ ցենտով։ Համաձայն հայտնի գնահատականների՝ այս գիրքը եղել է ԱՄՆ-ում հրապարակված առաջինը, որը գրվել է վիմագրության տեխնիկայով։

1809 թվականին Վաշինգտոն Իրվինգը իր «Նյու Յորքի պատմությունը» երգիծական գրքում (), որը նա հրապարակել է «*Diedrich Knickerbocker*» անունով, նկարագրել է Սանտա Կլաուսի մի քանի հեքիաթային գծերը։ Հնարավոր է, որ Իրվինգի գիրքը ոգեշնչել է Սանտա Կլաուսի կերպարը ստեղծողին և «Ծեր Սանտա Կլաուսը» պոեմի անհայտ հեղինակին, իսկ երկու տարի անց՝ պրոֆեսոր Կլեմենտ Մուրին՝ գրելու «Սուրբ Նիկողայոսի այցը» բանաստեղծությունը։

## Սանտա Կլաուսի կերպարի մշակումը
«Ծեր Սանտա Կլաուսը» բանստեղծությունը ներառում է Սանտա Կլաուսի ժամանակակից կերպարի որոշ էլեմենտներ, օրինակ՝ նրա կապը հյուսիսի հետ, հյուսիսային եղջերուների թիմի հետ սահնակով մեկնելը և Սուրբ ծննդյան նախօրեին, այլ ոչ թե դեկտեմբերի 6-ին ժամանելը (Սուրբ Նիկողայոսի ավանդական օրը)։

Գրքի վիմագրական նկարները համարվում են Սանտա Կլաուսի ամենանախնական պատկերները։ Այդ նկարազարդումներիում Սանտա Կլաուսը պատկերված է կարմիր հագուստով․ առաջին անգամ հենց այստեղ է հիշատակվել, որ նա կրում է կարմիր գույնը։ Թեև կարմիր գույնը ավանդաբար կապված էր եպիսկոպոսական զգեստի հետ, որը կարող էր կրել Սուրբ Նիկողայոսը, Սանտա Կլաուսի հագուստի նկարազարդումները եպիսկոպոսական չէին, ոչ էլ նման էին Վաշինգտոն Իրվինգի և Ջեյմս Փոլդինգի նկարագրած Սուրբ Նիկողայոսի հոլանդական զգեստին:

Ի տարբերություն ժամանակակից Սանտա Կլաուսի՝ «Ծեր Սանտա Կլաուսը» բանաստեղծության հերոսը նվերներ էր տալիս միայն լավ երեխաներին, իսկ չարաճճի ու չենթարկվող երեխաները նրանից ստանում էին «սև երկար կեչու ճյուղ», որով ծնողները պետք է պատժեին իրենց երեխաներին «Աստծո կամքով»։

## Տեքստ

Բնօրինակ․ 

Հայերեն թարգմանություն․ 

## Պատկերասրահ

Պատկեր:The_Children's_friend._Number_III._A_New-Year's_present,_to_the_little_ones_from_five_to_twelve._Part_III_(1821),_page_1.jpg|Քաղատողի նկարազարդում 1
Պատկեր:The_Children's_friend._Number_III._A_New-Year's_present,_to_the_little_ones_from_five_to_twelve._Part_III_(1821),_page_2.jpg|Քաղատողի նկարազարդում 2
Պատկեր:The_Children's_friend._Number_III._A_New-Year's_present,_to_the_little_ones_from_five_to_twelve._Part_III_(1821),_page_3.jpg|Քաղատողի նկարազարդում 3
Պատկեր:The_Children's_friend._Number_III._A_New-Year's_present,_to_the_little_ones_from_five_to_twelve._Part_III_(1821),_pages_4_and_5.jpg|Քաղատողի նկարազարդում 4
Պատկեր:The_Children's_friend._Number_III._A_New-Year's_present,_to_the_little_ones_from_five_to_twelve._Part_III_(1821),_pages_4_and_5-2.jpg|Քաղատողի նկարազարդում 5
Պատկեր:The_Children's_friend._Number_III._A_New-Year's_present,_to_the_little_ones_from_five_to_twelve._Part_III_(1821),_page_6.jpg|Քաղատողի նկարազարդում 6
Պատկեր:The_Children's_friend._Number_III._A_New-Year's_present,_to_the_little_ones_from_five_to_twelve._Part_III_(1821),_page_7.jpg|Քաղատողի նկարազարդում 7
Պատկեր:The_Children's_friend._Number_III._A_New-Year's_present,_to_the_little_ones_from_five_to_twelve._Part_III_(1821),_page_8.jpg|Քաղատողի նկարազարդում 8


## Ծանոթագրություններ

## Արտաքին հղումներ
* аудиокнига Old Santeclaus в LibriVox

Կատեգորիա:1821 գրականությունում
Կատեգորիա:Բանաստեղծություններ